નવી દિલ્હી: ચૂંટણીપંચે લોકસભા અને તમામ રાજ્યોની વિધાનસભા ચૂંટણી એક જ સાથે કરાવવાના પ્રસ્તાવને સમર્થન આપ્યું છે. આ સંદર્ભમાં ચૂંટણીપંચે કાયદા મંત્રાલયને પણ એક પત્ર લખ્યો છે. એક અંગ્રેજી અખબારના અહેવાલ અનુસાર મેના પ્રથમ સપ્તાહમાં ચૂંટણીપંચે આ અંગે કાયદા મંત્રાલયને પત્ર લખ્યો હતો. આવું પહેલીવાર થયું છે કે જ્યારે ચૂંટણીપંચે સત્તાવાર રીતે દેશમાં તમામ ચૂંટણીઓ એક જ સાથે કરાવવાનો વિચાર રજૂ કર્યો છે.